John de Vere, 16. jarl av Oxford

John de Vere, 16. jarl av Oxford (født 1516, død 3. august 1562) var sønn og arving av John de Vere, 15. jarl av Oxford. Han arvet jarledømmet fra sin far da denne døde i 1540. 

Den yngre John hadde et dårlig rykte, og var involvert i flere skandaler med kvinner, vold og gambling.Tudorplace: John De Vere (16th E. Oxford) Hans første kone, Dorothy Neville, forlot ham 1546, men da hun døde to år senere åpnet det muligheten for et nytt ekteskap. Senere samme året giftet han seg med Margery Golding, og to år senere fikk han endelig en mannlig arving, Edward. John døde i 1562, men på grunn av hans utsvevende livsstil ble det stilt spørsmålstegn ved hans sønn legitimitet. Sønnen fikk allikevel arve sin fars tittel og eiendommer, som Edward de Vere, 17. jarl av Oxford.

Han ble begravd den 31. august 1562 i landsbyen Castle Hedingham.

 Barn 
Barn av John de Vere og Dorothy Neville:
 Katherine de Vere (død 17. januar 1599), gift med Edward Windsor, 3. baron Windsor

Barn av John de Vere og Margery Golding:
 Mary de Vere (død 18. september 1634), gift med Peregrine Bertie, 12. baron Willoughby de Eresby
 Edward de Vere, 17. jarl av Oxford (født 12. april 1550, død 24. juni 1604)The Peerage.com: John de Vere, 16th Earl of Oxford. M, #11730

 Referanser 

Litteratur
 Powicke, F. Maurice og E. B. Fryde Handbook of British Chronology (London: Royal Historical Society, 1961, 2. utg.), s. 434.

Oxford 16
Kategori:Fødsler i 1516
Kategori:Dødsfall i 1562